**ПРАТЕНИЧКО ПРАШАЊЕ**

од пратеникот Флора Кадриу, поставено на 53-тата седница

на Собранието на Република Македонија, одржана

на 4 мај 2009 година

Пратеничкото прашање гласи:

Според извештајот на Европската комисија за Република Македонија доставен во февруари 2009 година околу невработеноста јасно стои дека најзагрозена категорија на невработени граѓани во Република Македонија се токму албанските граѓани. Значи, тоа е извештај направен и базиран врз податоци земени од страна на Агенцијата за вработување на Република Македонија, извештај кој што е направен на една детална студија и анализа на целата територија на Република Македонија и токму Европската комисија констатира дека најзагрозената категорија се албанските граѓани кои што имаат голем број на невработеност, како што е тоа во општествениот, значи административниот сектор, исто така и во приватниот сектор меѓутоа оваа поделеност што се врши на етничка линија и на етничка база е исто така забележана и во самите синдикати кои што функционираат и дејствуваат во Република Македонија.

Значи според сите податоци на целата територија на Република Маке­донија вработеноста е најголема во градот Струмица, додека невра­ботеноста е забележана токму во градот Тетово како и во Кичево. Во период од една година бројот на невработени албанци се зголемува 1192, што значи дека секоја година овој број се зголемува. Ние сите сме свесни дека живееме во едно мултиетничко, мултикултурно и мултиконсенсионално општество. Значи, држава во која што сите се залагаме да профункционира како функционална, со функционална демократија и со стабилни институции. Меѓутоа, исто така сите знаеме дека покрај македонскиот јазик, покрај македонскиот народ и другите етнички заедници кои што живеат во Репу­блика Македонија дека токму албанскиот народ е втор по својата големина. И, според извештајот на Европската комисија алабанските граѓани се најзагрозени, а потоа доаѓаат по ред Турците, Ромите и слично.

Моето прашање се однесува на тоа кои се мерките кој што ги презема вицепремиерот одговорен за имплементација на Охридскиот рамковен договор, во оваа област, затоа што на поставени новинарски прашања има одговорено дека е вистина сето ова, дека ќе има нови вработувања за албанците, но и покрај тоа тие вработувања не ќе можат да го изменат мислењето и на ќе можат да ја изменат констатацијата и оценката која што ја донела Европската комисија за ова прашање за Република Македонија.

Прашањето го упатувам до заменикот на претседателот на Владата на Република Македонија Абдулаќим Адеми.